CELEX: 62013CN0045
Language: lt
Date: 2013-01-28 00:00:00
Title: Byla C-45/13: 2013 m. sausio 28 d. Oberster Gerichtshof (Austrija) pateiktas prašymas priimti prejudicinį sprendimą byloje Andreas Kainz prieš Pantherwerke AG

25.5.2013   
            
            
               LT
            
            
               Europos Sąjungos oficialusis leidinys
            
            
               C 147/2
            
         2013 m. sausio 28 d.Oberster Gerichtshof (Austrija) pateiktas prašymas priimti prejudicinį sprendimą byloje Andreas Kainz prieš Pantherwerke AG
   
   (Byla C-45/13)
   2013/C 147/04
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Oberster Gerichtshof
   
   
      Pagrindinės bylos šalys
   
   
      Ieškovas: Andreas Kainz
   
      Atsakovė: Pantherwerke AG
   
   
      Prejudiciniai klausimai
   
   
               1.
            
            
               Ar Reglamento (EB) 44/2001 (1) 5 straipsnio 3 punkte pateiktą formuluotę „vieta, kurioje įvyko žalą sukėlęs įvykis ar jis gali įvykti“ sprendžiant atsakomybės už gaminius su trūkumais klausimą reikia aiškinti taip:
               
                           1.1
                        
                        
                           kad vieta, kurioje įvyko įvykis, dėl kurio atsirado žala („žalą sukėlusio įvykio vieta“) — tai vieta, kurioje yra gamintojo buveinė;
                        
                     
                           1.2
                        
                        
                           kad vieta, kurioje įvyko įvykis, dėl kurio atsirado žala („žalą sukėlusio įvykio vieta“) — tai vieta, kurioje gaminys išleistas į apyvartą;
                        
                     
                           1.3
                        
                        
                           kad vieta, kurioje įvyko įvykis, dėl kurio atsirado žala („žalą sukėlusio įvykio vieta“) — tai vieta, kurioje vartotojas įsigijo gaminį?
                        
                     
         
               2.
            
            
               Jeigu atsakymas į 1.2 klausimą būtų teigiamas:
               
                           2.1
                        
                        
                           ar gaminys laikomas išleistu į apyvartą, kai baigiasi gamintojo gamybos procesas ir prasideda pardavimo procesas, per kurį gaminys yra siūlomas visuomenei naudoti ar vartoti;
                        
                     
                           2.2
                        
                        
                           ar gaminys laikomas išleistu į apyvartą, jei jis struktūriškai parduodamas galutiniam vartotojui?
                        
                     
         
      (1)  2000 m. gruodžio 22 d. Tarybos reglamentas (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (OL L 12, p. 1; 2004 m. specialusis leidimas lietuvių k., 19 sk., 4 t., p. 42).